Public procurement notice: Contract Award Notice
Published: 2025-01-13
Buyer: Ilmatieteen laitos
Country: FI
Region: FI1B1
Contract type: Supplies
Procedure: Open procedure
CPV classification: 48800000 | 72253200: Computer systems support services
Estimated value: 600000 EUR
Award criteria: price

Technical requirements: YLEISTÄ

Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Tarjouskilpailu toteutetaan avointa menettelyä käyttäen.

Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalaki 125 §).

Mikäli saaduista tarjouksista yksikään ei vastaa tarjouspyyntöä tilaajan edellyttämällä tavalla tai vain yksi tarjous on tarjouspyynnön mukainen tai palvelun kustannukset siihen varatut määrärahat huomioon ottaen vaikeuttavat tehokkaan toteutuksen taikka olosuhteet tarjouskilpailun aikana muuttuvat sellaiseksi, ettei tilaaja voi hyödyntää tarjouskilpailun tuloksia, tilaaja voi keskeyttää hankintamenettelyn.

ALIHANKINTASUHTEET

Sopimus tehdään sen toimittajan (yrityksen) kanssa, jonka nimissä tarjous on tehty. Kyseinen toimittaja on vastuussa kaikista sopimuksen mukaisista velvoitteista myös silloin, kun se käyttää alihankkijoita. Alihankintasuhteisiin liittyvät ehdot on esitetty tarjouspyynnössä ja tarjouspyynnön liitteenä olevissa sopimusehdoissa. Toimittajalla alihankkijoineen edellytetään olevan tekniset, taloudelliset ja muut edellytykset sopimuksen mukaisten tuotteiden toimittamiseen koko sopimuskauden ajan. Toimittajalta voidaan pyytää ennen sopimuksen tekemistä ja sopimuskauden aikana selvityksiä sellaisista sitoumuksista ja sopimuksista, joita se on tehnyt ilmoittamiensa alihankkijoiden kanssa ja joilla on merkitystä toimittajien edellytyksille sopimuksen mukaisten velvoitteiden täyttämiselle. 

MUIDEN TAHOJEN VOIMAVAROIHIN VETOAMINEN

Tarjoaja voi käyttää hankinnan toteuttamiseen muiden yritysten voimavaroja riippumatta niiden välisten suhteiden oikeudellisesta luonteesta. Muiden yritysten voimavarojen on oltava tosiasiallisesti tarjoajan käytössä hankintaa suoritettaessa. Hankintayksikkö varaa oikeuden vaatia näyttöä (kuten yritysten välisiä sitoumuksia ja sopimuksia) siitä, että muiden tahojen voimavarat ovat tarjoajan käytettävissä. Tällaisia voimavaroja voivat olla esimerkiksi:
1) tarjoajan kanssa samaan konserniin kuuluvan tai jonkin muun yrityksen kokemus hankinnan kohteena olevien palveluiden toimittamisesta edellyttäen, että tämä yksikkö nimetään tarjouksessa tarjoajan alihankkijaksi kyseisten palveluiden osalta ja tämä tulee tosiasiallisesti myös osallistumaan palvelun suorittamiseen;
2) toisen yrityksen palveluksessa olevan henkilöstön ammatillinen pätevyys edellyttäen, että henkilöt tosiasiallisesti osallistuvat palvelun suorittamiseen;
3) taloudelliseen tilanteeseen ja rahoitusasemaan liittyvät voimavarat;
4) tekniseen suorituskykyyn liittyvät voimavarat edellyttäen, että kyseisiä voimavaroja tosiasiallisesti hyödynnetään hankintaa suoritettaessa.
Hankinnan kohteena ovat Ilmatieteen laitoksen Ceph-ympäristöt, jotka tarjoavat tallennuskapasiteettia laitoksen säätuotannolle ja tutkimukselle  Helsingissä ja Sodankylässä. 

Hankinnan tavoite on päivittää nykyiset SUSE Enterprise Storage (SES) Ceph-ympäristöt tukipalvelun alaiseen Ceph-julkaisuun hyödyntäen nykyiset jo olemassa olevat palvelinlaitteet. Päivitettävät Ceph-järjestelmät ovat tuotantojärjestelmiä.

Hankinta kohdistuu Ceph-ohjelmiston lisensseihin, tukipalveluun ja päivitysprojektissa käytettävään asiantuntijatyöhön. 

Hankinta jakautuu kahteen vaiheeseen seuraavasti: 
- Sodankylän Ceph ympäristön päivitys Q1-Q2/2025 
- Kumpulan Ceph ympäristön päivitys Q2-Q3/2025 

Esitetyt aikataulut ovat arvioita. Nämä tarkentuvat projektin edetessä. 

Järjestelmän tukipalvelun sopimuskausi on aluksi määräaikainen 36 kuukautta, ja se alkaa, kun koko toimitus on hyväksytty käyttöön. Määräaikaisen sopimuskauden jälkeen tukipalvelusopimus voi jatkua toistaiseksi voimassa olevana Tilaajan päätöksellä.

Osatarjouksia ei huomioida. Toimittajan tulee toimittaa tarjouspyynnön kohde kokonaisuudessaan avaimet käteen toimituksena. Kaikki toimitukseen sisältyvä asiantuntijatyö tulee kuulua toimitukseen.

Hankinta ja sen sisältämät vähimmäisvaatimukset on kuvattu tässä tarjouspyynnössä ja sen liitteissä. Tarjouspyynnön liitteet:

Liite 1 Hankinnan kuvaus
Liite 2 Nykyisten ympäristöjen tiedot
Liite 3 Sopimusluonnos
Liite 4 Turvallisuussopimus
Liite 5 Testausdokumentti
Liite 6 Tietosuojadokumentti
Liite 7 Salassapitositoumus, yrityskohtainen
Liite 8 JIT liite 1 yleiset ehdot
Liite 9 JIT liite 5 erityisehtoja palveluista
Liite 10 JIT liite 2 sovellushankinta avoimen lähdekoodin ehdoin
Liite 11 JIT liite 3 sovellushankinta muulla kuin avoimella lähdekoodilla
Liite 12 Ilmatieteen laitoksen tietosuojaseloste

HUOM! Tarjouspyynnön liitteet 1-6 lähetetään turvasähköpostina niille tarjoajille, jotka ovat palauttaneet allekirjoitetun yrityskohtaisen salassapitositoumuksen. Salassapitositoumus on tämän tarjouspyynnön liitteenä 7. Lisätietoa tästä on tarjouspyynnön kohdassa "Muut ehdot". 

Tarjoajien kannattaa ennen salassapitositoumuksen täyttämistä ja palauttamista tutustua huolellisesti Tarjoajia koskeviin soveltuvuusvaatimuksiin ja tämän tarjouspyyntödokumentin tietoihin hankinnasta.


Number of bids: 0